15. decembar 2020.

**Kolumne gospođe Marie Suokko, stalne predstavnice UNDP Kosovo i Nj.E. Karin Hernmarck, Ambasadorke Švedske na Kosovu.**

**Planeta u našim rukama**

**Izveštaj o ljudskom razvoju za 2020. godinu**

**‘Sledeća granica: Ljudski razvoj i antropocen’**

Ulazimo u novu geološku eru - *Antropocen*, ili ljudsko doba. Po prvi put u 300.000 godina, ljudi su postali dominantna sila u oblikovanju budućnosti planete - umesto da planeta oblikuje ljude. Naše akcije - posebno naša zavisnost od fosilnih goriva i potrošnje materijala - pokreću klimatske promene, kolaps biodiverziteta, zagađenje vazduha i vode i degradaciju zemljišta. Vreme je da sva društva preispitaju svoje razvojne puteve.

Covid-19 nije trebao da nas iznenadi. Naučnici već dugo predviđaju ekstremne vremenske događaje i izbijanje virusa koji proizilazi iz prirode. Ako ne promenimo naš odnos sa prirodom, Covid-19 neće biti poslednja kriza sa kojom se suočavamo. Pritisci na planeti treba da se ublaže ako će čovečanstvo preživeti i napredovati u antropocenu.

Covid-19 je razotkrio slabosti našeg društva - i pogoršao nejednakosti svuda. Uticaji krize Covid-19 prete da preokrenu globalni ljudski razvoj prvi put u 30 godina, pogađajući najviše one koji su ugroženi.

Dok obeležavamo 30. godišnjicu UNDP-ovog Izveštaja o ljudskom razvoju (ILjR), ovogodišnji izveštaj uzima eksperimentalni objektiv u proceni ljudskog razvoja i pristupa potrebnih za obezbeđivanje bolje ravnoteže između ljudi i planete u antropocenu. Izveštaj nam pokazuje da još nijedna nacija ne može postići visok nivo ljudskog razvoja a da ne izvrši štetan pritisak na planetu.

**Indeks ljudskog razvoja prilagođen planetarnim pritiscima pomera mesta na listi**

Sa promenljivom putanjom ljudskog razvoja i rastućim socijalnim, kao i planetarnim nejednakostima, izveštaj uvodi novi *Indeks ljudskog razvoja prilagođen planetarnim pritiscima* (ILjRP)*.* Osim što indeks uzima u obzir ljudski razvoj u pogledu zdravlja, obrazovanja i životnog standarda, isti obuhvata i uticaje na planetu imajui u vidu emisiju CO2 i materijalne ostatke. ILjRP sugeriše da napredak u ljudskom razvoju nije napredovao dovoljno brzo kako smo to do sada procenili, jer je isti doveo do pojačanih planetarnih pritisaka.

Više od 50 zemalja sa visokim ILjR ima niže ILjRP rangiranje, usled velike zavisnosti od fosilnih goriva i velikih materijalnih ostataka, dok mnoge zemlje sa niskim i srednjim ILjR odskču kada se u obzir uzmu planetarni pritisci. Na primer, Albanija napreduje za 28 mesta na ILjRP lestvici, u poređenju sa svojim ILjR. To nam govori da je moguće postići visok nivo ljudskog razvoja uz smanjenu emisiju CO2 i efikasnije korišćenje resursa.

Sa pozitivnim vestima o vakcinama Covid-19, svet će uskoro početi da gleda za pandemijom, ali nema povratka na „staru normalu“. Uobičajen tok života nije opcija. Imamo samo jednu priliku ove generacije za čovečanstvo da se promeni.

**Sledeća granica pruža bolju ravnotežu između ljudi i planete**

Sledeća granica za ljudski razvoj zahteva rad sa prirodom, a ne protiv nje. Nejednakosti u bogatstvu, moći i raspodeli resursa - kako unutar, tako i između zemalja, predvode se i pogoršavaju planetarnim neravnotežama. One zajedinice koje su najugroženije često su i ozbiljno pogođene i izložene prekomernom zagađenju i visokim rizicima po životnu sredinu, posebno u urbanim sredinama.

Potrebne su smele odluke i sistemske promene. Kako se izazovi prepliću i njihove posledice teže podnose, poboljšane mogućnosti poput visokokvalitetnog visokog obrazovanja i tehnologije prerastaju u kritične alatke za prevazilaženje izazova.

Svako ima svoju ulogu, ali ljude treba nadahnuti da je igraju i dati im mogućnosti da istu odrade. Skoro 80% svetske populacije veruje da je važno zaštititi planetu, ali samo 50% kaže da će verovatno preduzeti konkretne mere da bi je spasili. Potrebne su promene u socijalnim normama i vrednostima, podsticajima i propisima. Potrebna su nam rešenja zasnovana na prirodi koja vode ka zaštiti, održivom upravljanju i obnavljanju ekosistema.

Zbog ograničenja dostupnosti podataka, Kosovo nije uključeno u globalnu ILjR rang listu. Ovo pokazuje da ipak postoji potreba da se nastavi sa jačanjem kosovskog sistema podataka kako bi se osiguralo da se budući razvojni planovi i politike zasnivaju na dokazima i u potpunosti odražavaju uticaje kosovskog razvoja na životnu sredinu.

**Oporavak od Covid-19 je prilika za ekonomsku transformaciju**

Kosovo je na raskrsnici. Imamo istorijsku priliku za ekonomsku transformaciju sa oporavkom od Covid-19, sa ogromnim finansijskim izvorima kako iz domaćih, tako i iz spoljnih izvora. Ovo je prilika da se izabere put ka zdravijem društvu sa boljom ravnotežom između ljudi i planete.

Uz veliku zavisnost na ugalj za proizvodnju energije, energetski prelazak na čistije opcije je jedini put napred, ako Kosovo teži napretku na putu evropskih integracija - uz posvećenost EU da postane ugljen-neutralna do 2050. godine. Opterećenja na zdravlje i životnu sredinu su prevelika da bi se ignorisala.

Prelazak sa linearne na kružnu ekonomiju je neophodan, kako bi se poboljšala efikasnost korišćenja resursa i stvaranja otpada. Potrebno je mobilizovati inovativni potencijal Kosova za rekonfiguraciju proizvodnih sistema. Potreban nam je zeleni oporavak kako bi isupunili Ciljeve održivog razvoja (COR), stvorili buduću ekonomiju i zelena radna mesta za Kosovo i ubrzali integraciju u EU.